**2. NAPIREND**

**E l ő t e r j e s z t é s**

**Balatonrendes Község Önkormányzata Képviselő-testületének**

**2018. szeptember 19-i nyilvános testületi ülésére**

**Tárgy: A helyi népszavazás kezdeményezéséhez szükséges választópolgárok számáról szóló önkormányzati rendelet módosítása**

**Előterjesztő: Fuchs Henrik, polgármester**

**Előkészítette: dr. Takács Katalin aljegyzőt helyettesítő igazgatási csoportvezető**

**----------------------------** Jogszabállyal nem ellentétes

Előterjesztő

-----------------------------------

Tóthné Titz Éva jegyzőt helyettesítő aljegyző

**Tisztelt Képviselő-testület!**

A népszavazás kezdeményezéséről, az európai polgári kezdeményezéséről, valamint a népszavazási eljárásról szóló 2013. évi CCXXXVIII. törvény (a továbbiakban: Nsztv.) szabályozza a helyi népszavazás kezdeményezésére és a helyi népszavazási eljárásra vonatkozó szabályokat.

Az Nsztv. 92. §-ában felhatalmazást kapott a helyi önkormányzat képviselő-testülete, hogy rendeletben határozza meg a helyi népszavazás kezdeményezéséhez szükséges választópolgárok számát.

Az Nsztv. 34. § (1) bekezdése szerint helyi népszavazást kezdeményezhet

*a)* a képviselő-testület tagjainak legalább egynegyede,

*b)* a képviselő-testület bizottsága,

*c)* az önkormányzati rendeletben meghatározott számú választópolgár, ami nem lehet kevesebb a választópolgárok tíz százalékánál, és nem lehet több a választópolgárok huszonöt százalékánál.

Az Nsztv 34. § (2) bekezdése szerint a képviselő-testület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte.

Balatonrendes Község Önkormányzata Képviselő-testülete az Nsztv. 92. §-ában kapott felhatalmazás alapján megalkotta a helyi népszavazás kezdeményezéséhez szükséges választópolgárok számáról szóló 11/2017. (VIII.07.) önkormányzati rendeletét (a továbbiakban: Rendelet).

A Rendelet 1. §-a szerint helyi népszavazást a település választópolgárai 25 százalékának megfelelő számú választópolgár kezdeményezhet.

Az önkormányzati rendeletben a helyi népszavazás kezdeményezéséhez szükséges minimális választópolgári létszámot kell előírni. A jogszabályok nyelvtani értelmezése szerint hiányos az a rendelkezés, amely meghatározott százalékot rögzít, de attól felfelé nem enged eltérést. Ilyen esetben szükséges a rendelet szövegének kiegészítése, a „legalább” kifejezés mondatba történő beemelése.

**INDOKOLÁS**

A rendelet 1. §-a meghatározza, hogy a helyi népszavazást a település választópolgárai legalább 25 százalékának megfelelő számú választópolgár kezdeményezhet. A 2. § a rendelet hatálybalépést állapítja meg.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonrendes Község Önkormányzata Képviselő-testületének .../2018. (…) önkormányzati rendelete a helyi népszavazás kezdeményezéséhez szükséges választópolgárok számáról szóló 11/2017. (VIII.07.) önkormányzati rendelete módosításáról

Társadalmi-gazdasági hatása: nincs

Költségvetési hatása: nincs

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: a jogszabályok nyelvtani értelmezése szerint hiányos az a rendelkezés, amely meghatározott százalékot rögzít, de attól felfelé nem enged eltérést. Ilyen esetben szükséges a rendelet szövegének kiegészítése, a „legalább” kifejezés mondatba történő beemelése.

A rendelet megalkotása elmaradása esetén várható következmények: továbbra is hiányos marad a rendelkezés

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

**Rendelettervezet:**

**Balatonrendes Község Önkormányzata Képviselő-testületének**

**…/2018. (…) önkormányzati rendelete**

**Balatonrendes Község Önkormányzata Képviselő-testületének a helyi népszavazás kezdeményezéséhez szükséges választópolgárok számáról szóló 11/2017. (VIII.07.) önkormányzati rendelete módosításáról**

Balatonrendes Község Önkormányzata Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92.§-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. § Balatonrendes Község Önkormányzata Képviselő-testületének a helyi népszavazás kezdeményezéséhez szükséges választópolgárok számáról szóló 11/2017. (VIII.07.) önkormányzati rendelete (a továbbiakban: Rendelet) 1. §-a helyébe a következő rendelkezés lép:

„1. § Helyi népszavazást a település választópolgárai legalább 25 százalékának megfelelő számú választópolgár kezdeményezhet.”

2. § Ez a rendelet a kihirdetését követő napon lép hatályba.

Fuchs Henrik Tóthné Titz Éva

polgármester jegyzőt helyettesítő aljegyző

A kihirdetés napja:

2018……………………………

Tóthné Titz Éva

jegyzőt helyettesítő aljegyző